Pakuotės lapelis: informacija pacientui

Olynth HA 1 mg/ml nosies purškalas (tirpalas)
Ksilometazolino hidrochloridas

Atidžiai perskaitykite visą šį lapelį, prieš pradėdami vartoti vaistą, nes jame pateikiama Jums svarbi informacija.
Visada vartokite šį vaistą tiksliai kaip aprašyta šiame lapelyje arba kaip nurodė gydytojas, arba vaistininkas.
-	Neišmeskite lapelio, nes vėl gali prireikti jį perskaityti.
-	Jeigu norite sužinoti daugiau arba pasitarti, kreipkitės į vaistininką.
-	Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją arba vaistininką. Žr. 4 sk.
· Jeigu per 7 dienas Jūsų savijauta nepagerėjo arba net pablogėjo, kreipkitės į gydytoją.

Apie ką rašoma šiame lapelyje?

2.	Kas žinotina prieš vartojant Olynth HA 
3.	Kaip vartoti Olynth HA 
4.	Galimas šalutinis poveikis
5.	Kaip laikyti Olynth HA 
6.	Pakuotės turinys ir kita informacija


1.	Kas yra Olynth HA ir kam jis vartojamas

Olynth HA 1 mg/ml sudėtyje yra ksilometazolino hidrochlorido, kuris sutraukia kraujagysles, sumažina nosies gleivinės paburkimą ir palengvina kvėpavimą pro nosį.

Olynth HA 1 mg/ml vartojamas trumpalaikiam nosies ir prienosinių ančių gleivinės paburkimo, kuris atsiranda dėl peršalimo ar alergijos, mažinimui.

Gleivinės paburkimą mažinantis poveikis trunka beveik 10 valandų.


2.	Kas žinotina prieš vartojant Olynth HA

Olynth HA vartoti negalima:
• jeigu yra alergija veikliajai medžiagai arba bet kuriai pagalbinei šio vaisto medžiagai (jos išvardytos 6 skyriuje);
• jeigu yra padidėjęs Jūsų akispūdis, ypač jeigu sergate uždaro kampo glaukoma;
• jeigu sergate lėtiniu rinitu (ilgalaikiu nosies gleivinės sudirginimu) ir nosies gleivinės sekrecija
yra sumažėjusi arba visiškai išnykusi (Rhinitis sicca);
• jeigu Jūs vartojate monoaminooksidazės inhibitorius (MAOI), arba vartojote juos pastarąsias
dvi savaites;
• jeigu vartojate kitų vaistų, galinčių padidinti kraujo spaudimą;
• jeigu Jūs sergate uždegimu, kurį sukėlė padidėjęs nosies kraujagyslių jautrumas (vazomotorinis
rinitas);
• jeigu sergate uždegimu, susijusiu su nosies membranos suplonėjimu (atrofinis rinitas);
• jeigu Jums per nosį ar burną buvo atlikta smegenų operacija;
• jeigu pacientas jaunesnis negu 12 metų.

Įspėjimai ir atsargumo priemonės
Pasitarkite su gydytoju arba vaistininku prieš pradėdami vartoti Olynth HA 1 mg/ml jeigu Jūs:
- esate jautrus simpatomimetiniams (į adrenaliną panašiems) vaistams, nes
Olynth HA 1 mg/ml gali sukelti nemigą, galvos svaigimą, nekontroliuojamą drebulį, širdies ritmo
sutrikimų ar padidinti kraujo spaudimą;
- turite širdies, kraujagyslių problemų ar Jūsų kraujo spaudimas yra padidėjęs (pvz., pailgėjęs QT intervalo sindromas);
- turite medžiagų apykaitos sutrikimų (padidėjęs skydliaukės aktyvumas ar cukrinis diabetas);
- sergate antinksčių ligomis;
- Jūsų prostata yra padidėjusi (prostatos hipertrofija).

Vaikams 
Olynth HA 1 mg/ml negalima vartoti jaunesniems kaip 12 metų vaikams ir paaugliams.

Kiti vaistai ir Olynth HA
Jeigu vartojate arba neseniai vartojote kitų vaistų, įskaitant įsigytus be recepto, pasakykite gydytojui arba vaistininkui.
Nevartokite Olynth HA jeigu vartojate:
- triciklių ar tetraciklių antidepresantų arba MAO inhibitorių arba jų vartojote paskutines 2 savaites (žr. skyrių Olynth HA 1 mg/ml vartoti negalima);
- kitų vaistų, galinčių padidinti kraujo spaudimą.

Nėštumas ir žindymo laikotarpis
Jeigu esate nėščia, žindote kūdikį, manote, kad galbūt esate nėščia, arba planuojate pastoti, tai prieš vartodama šį vaistą, pasitarkite su gydytoju arba vaistininku.
Olynth HA 1 mg/ml vartoti nėščioms moterims nerekomenduojama, nes nenustatyta, kaip vaistas veikia vaisių. Vaisto žindyvėms vartoti taip pat nerekomenduojama, nes nenustatyta, ar veikliosios medžiagos prasiskverbia į motinos pieną.

Vairavimas ir mechanizmų valdymas
Olynth HA 1 mg/ml gebėjimo vairuoti ir valdyti mechanizmus neveikia arba veikia nereikšmingai.


3.	Kaip vartoti Olynth HA

[bookmark: _Hlk521674522]Visada vartokite šį vaistą tiksliai kaip aprašyta šiame lapelyje arba kaip nurodė gydytojas arba vaistininkas. Jeigu abejojate, kreipkitės į gydytoją arba vaistininką.

Suaugusiems žmonėms bei 12 metų ir vyresniems paaugliams 
Jeigu gydytojas nepaskyrė kitaip, Olynth HA 1 mg/ml tirpalo purškiama po 1 įpurškimą į kiekvieną nosies landą ne daugiau kaip 3 kartus per parą.
Olynth HA 1 mg/ml tirpalo vartoti ilgiau kaip 7 dienas negalima.

Vartojimas
1. Nuimkite apsauginį dangtelį. Paspauskite dozatorių keletą kartų (1 pav.), kol pasirodys tirpalo debesėlis. Tirpalas paruoštas vartoti.
2. Buteliuką laikykite vertikaliai. Įkiškite purkštuką į šnervę (2 pav.).
3. Vartodami, dozatorių paspauskite vieną kartą Įpurškiant lengvai įkvėpti per nosį. Procedūrą pakartokite į kitą šnervę.
4. Po vartojimo uždėkite dangtelį.

Tam, kad išvengti infekcijos plitimo, vienas vaisto buteliukas turi būti naudojamas tik to paties asmens. Buteliuko purkštuką po kiekvieno naudojimo reikia nuplauti.

Vartojimas vaikams
Nevartokite Olynth HA 1 mg/ml jauniesiems kaip 12 metų vaikams ir paaugliams. 2‑12 metų vaikams ir paaugliams yra skirtas Olynth HA 0,5 mg/ml nosies purškalas.

Ką daryti pavartojus per didelę Olynth HA 1 mg/ml dozę?
Pavartojus per didelę Olynth HA 1 mg/ml dozę, kreipkitės į gydytoją, vaistininką arba artimiausią ligoninės priėmimo skyrių. Pasiimkite šį pakuotės lapelį su savimi.
Per didelės Olynth HA 1 mg/ml dozės gali sukelti centrinės nervų sistemos paralyžių, pav., raumenų funkcijos praradimą, nuovargį, burnos sausumą, prakaitavimą, greitą nereguliarų širdies plakimą,
padidėjusį kraujo spaudimą.

Pamiršus pavartoti Olynth HA 1 mg/ml
Pamiršus pavartoti Olynth HA 1 mg/ml dozę, pavartokite ją iš karto, kai tik atsiminsite, tačiau jeigu atėjo kitos dozės vartojimo laikas, praleiskite pamirštą dozę ir vartokite preparato kaip įprastai. Negalima vartoti dvigubos dozės norint kompensuoti praleistą dozę..

Jeigu kiltų daugiau klausimų dėl šio vaisto vartojimo, kreipkitės į gydytoją arba vaistininką..


4.	Galimas šalutinis poveikis

Šis vaistas, kaip ir kiti, gali sukelti šalutinį poveikį, nors jis pasireiškia ne visiems žmonėms.

Nustokite vartoti Olynth HA 1 mg/ml ir nedelsdami kreipkitės į gydytoją, jeigu pasireiškė toliau nurodyti reiškiniai (gali būti alerginės reakcijos požymiai):
- pasunkėjęs kvėpavimas ar rijimas, veido, lūpų, liežuvio ar gerklės patinimas;
- odos niežulys, odos paraudimas ar iškilę nelygumai.

Kitas šalutinis poveikis

Dažnas (pasireiškia rečiau nei 1 pacientui iš 10)
Reaktyvinė hiperemija (atoveiksmio fenomenas, kai vartojant vaisto nosies gleivinės paburkimas atsiranda dėl paties ksilometazolino poveikio).

Nedažnas (pasireiškia rečiau nei 1 pacientui iš 100)
Padidėjusio jautrumo reakcijos (angioneurozinė edema, odos išbėrimas, niežulys), kraujavimas iš nosies, čiaudulys.

Retas (pasireiškia rečiau nei 1 pacientui iš 1000)
Nervingumas, nemiga, galvos skausmas, nuovargis, praeinantys regėjimo sutrikimai, sisteminis simpatikomimetinis poveikis (palpitacija, pulso padažnėjimas), kraujospūdžio padidėjimas, pykinimas.
Labai retas (pasireiškia rečiau nei 1 pacientui iš 10000)
Haliucinacijos (ypač vaikams), aritmija, konvulsijos (ypač vaikams), nosies gleivinės sausumo ar deginimo pojūtis.

Pranešimas apie šalutinį poveikį
[bookmark: _Hlk521597268]Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui arba vaistininkui. Apie šalutinį poveikį taip pat galite pranešti Valstybinei vaistų kontrolės tarnybai prie Lietuvos Respublikos sveikatos apsaugos ministerijos nemokamu telefonu 8 800 73568 arba užpildyti interneto svetainėje www.vvkt.lt esančią formą ir pateikti ją Valstybinei vaistų kontrolės tarnybai prie Lietuvos Respublikos sveikatos apsaugos ministerijos vienu iš šių būdų: raštu (adresu Žirmūnų g. 139A, LT-09120 Vilnius), nemokamu fakso numeriu 8 800 20131, el. paštu NepageidaujamaR@vvkt.lt, taip pat per Valstybinės vaistų kontrolės tarnybos prie Lietuvos Respublikos sveikatos apsaugos ministerijos interneto svetainę (adresu http://www.vvkt.lt). Pranešdami apie šalutinį poveikį galite mums padėti gauti daugiau informacijos apie šio vaisto saugumą.


5.	Kaip laikyti Olynth HA 

Šį vaistą laikykite vaikams nepastebimoje ir nepasiekiamoje vietoje.

Laikyti ne aukštesnėje kaip 25 °C temperatūroje.
Pirmą kartą atidarius buteliuką, nosies purškalo tinkamumo laikas 12 mėn.

Ant dėžutės ir buteliuko po „Tinka iki“ nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinio nurodyto mėnesio dienos.

Vaistų negalima išmesti į kanalizaciją arba kartu su buitinėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką.


6.	Pakuotės turinys ir kita informacija

Olynth HA sudėtis

-	Veiklioji medžiaga yra ksilometazolino hidrochloridas. 1 ml nosies purškalo (tirpalo) yra 1 mg ksilometazolino hidrochlorido. Viename išpurškime (140 μl) yra 140 mikrogramų ksilometazolino hidrochlorido.
-	Pagalbinės medžiagos: natrio hialuronatas, sorbitolis (E420), glicerolis, natrio-divandenilio fosfatas dihidratas, dinatrio fosfatas dihidratas, natrio chloridas, injekcinis vanduo.

Olynth HA 1 mg/ml išvaizda ir kiekis pakuotėje

Skaidrus ar šiek tiek opalinis, bespalvis ar šiek tiek gelsvas tirpalas. Tiekiamas DTPE buteliuke su dozavimo pompa, kuriame yra 10 ml nosies purškalo (tirpalo). 10 ml nosies purškalo (tirpalo) pakanka 55 įpurškimų.

Registruotojas ir gamintojas

Registruotojas
McNeil Healthcare (Ireland) Limited
Office 5, 6 & 7, Block 5
High Street
Tallaght
Dublin 24
D24 YK8N
Airija

Gamintojas
FAMAR HEALTH CARE SERVICES MADRID, S.A.U.
Avda. Leganés, 62
Alcorcón, 28923 Madrid
Ispanija

Ursapharm Arzneimittel GmbH
Industriestraβe 35
66129 Saarbrücken
Vokietija



Šis pakuotės lapelis paskutinį kartą peržiūrėtas 2023-08-22.


Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje http://www.vvkt.lt      

